Султан Мехмед Фатихтиң көвүрүү

Султан Мехмед Фатихтиң көвүрүү (тур. Fatih Sultan Mehmet Köprüsü, англ. Fatih Sultan Bridge или Second Bosphorus Bridge) — Босфор өөжүн кежир ийиги астына берген турар көвүрүг. Ол Стамбулдуң Европа болгаш Азия талаларында турар кезектерин тудуштуруп турар. Көвүрүгнүң узуну — 1510 метр, Төп астына берген турар кезээниң узуну — 1090 метр, көвүрүгнүң калбаа — 39 метр, баганаларының суг кырындан бедии — 165 метр. Хемелер эжиндирип кежер кезээнде көвүрүгнүң адаа-биле суг кырының аразы — 64 метр. Көвүрүгнүң тудуун 1985 чылда эгелээш, 1988 чылда доозулган. Көвүрүгнуң ажыдыышкыны хоорайны эжелеп алганындан бээр 535 чыл оюнга тураскааткан болгаш хоорайның эжелекчизи султан Мехмед Фатихтиң ады-биле адаан. Көвүрүгнү япон IHI Corporation база Mitsubishi Heavy Industries деп фирмалардан тудугжулар, олар-биле кады Salini Impregilo[it] деп итальян фирма база STFA Group[tr] деп турк фирмалар тургускан. Тудуунче 130 сая американ доллар чардынган. Бир хонукта көвүрүгнү кежир 500 000 хире кижи кежирген 150 000 чычааннар эртип турар. Көвүрүгнү кежери төлевирлиг, чадаг улус кежерин хораан, чүге дизе көвүрүглен улус үргүлчү шурап, боттарының амы-тынынга четтинип турганнар. База көр Июль 15-те хилинчектенгеннер көвүрүү Султан Селим Сүрлүгнүң көвүрүү Мармарай Шөлүглер Мост Султана Мехмеда Фатиха на сервисе Яндекс.Панорамы.